Kijuro Shidehara
Kijuro Shidehara var en japansk diplomat og politiker. Han var ambassadør i USA i 1919, udenrigsminister i årene 1924-1927 og 1929-1932 og premierminister fra 1945 til 1946.
Shidehara, der var uden partipolitisk tilknytning, stod for en samarbejdslinje i japansk udenrigspolitik og forhandlede løsningen af Shandongspørgsmålet på Washingtonkonferencen i 1921-1922.
Da japanske tropper uden hans godkendelse invaderede Manchuriet i 1931, trådte han tilbage. Efter 2. Verdenskrig blev Shidehara regeringsleder. Forbuddet i den japanske forfatning mod militært engagement uden for landets grænser menes at være hans idé.